Il-Juventus Club Cuore Bianconero tal-Imrieħel waqqaf rekord nazzjonali ġdid hekk kif għaċ-ċelebrazzjonijiet tat-32 kampjonat Taljan, li saru fi Sky Club f'Paceville, inqabeż l-ammont ta' persuni li attendew is-sena li għaddiet. Dawn l-ikbar ċelebrazzjonijiet f'pajjiżna bdew b'carcade minn Ta' Qali u komplew f'Paceville b'dawk preżenti jsegwu l-logħba kontra Cagliari, il-preżentazzjoni tat-trofew kif ukoll party kbir mid-DJs JD Patrick u Gianni Zammit. Imma l-klabb ma waqafx hawn u ħaseb ukoll li jagħmel ġest nobbli hekk kif laqa' fi ħdanu membru ġdid; żagħżugħ li matul ħajtu għadda minn tbatija biex għen lill-familja tiegħu. Dan iż-żagħżugħ, Nicholas, minbarra li ngħata l-membership tal-klabb, ingħata wkoll merchandise uffiċjali tal-Juventus grazzi għall-J30 Shop filwaqt li l-klabb se jħallas l-ispejjeż kollha biex hu jitla' Turin u jsegwi logħba tal-kampjonat tal-istaġun 2014/15. Ilbieraħ ukoll ingħata bidu għall-kampanja ta' tesseramenti għal-istaġun 2014/15. Il-klabb jappella lill-Juventini Maltin jingħaqdu mal-Juventus Club Cuore Bianconero, li għat-tielet sena kien l-ikbar familja ta' Juventini f'Malta. .td_uid_3_5ee4e80e9a1d5_rand.td-a-rec-img{text-align:left}.td_uid_3_5ee4e80e9a1d5_rand.td-a-rec-img img{margin:0 auto 0 0} #td_uid_4_5ee4e80e9a487 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/1.140050580379-80x60.jpg) 0 0 no-repeat}#td_uid_4_5ee4e80e9a487 .td-doubleSlider-2 .td-item2{background:url(https://cdn.newsbook.com.mt/wp-content/uploads/2018/05/2.140050580379-80x60.jpg) 0 0 no-repeat} 1 minn 2